
lAI 1 ANGKO RIPINGKDNA 


1 . A CHIKNAN KRACHONG MOT 

Kangsarikon terakrak olbaa, 

Ramatangko choknoke re baa, 

Jaku gaan kratcha kratchasa, 

Ku ba watan ka sri ka srisa. 

Wagam kitma, sona bitchri, 

Kurang ranggisilchi agangrikjok, 

Balsal ganti gita knasringjok, 

Nio nikinap agangriko krat krat, 

Dala dakja golpoo gisik dosikdikgipa. 
Pakkre gitote bilbangba suaka, 

Mingnan kraa naasa Achik, 

Ganding chinding jatkon dine jetjok, 
Nigipana nikinap janggil mikkang ninijo, 
Mingsingatna jatni, duru bolna naan krajok. 


2. RAKARI 


Gamkario gamaha duk chake, 

Mika bitchi ringe ja-sil a-mang nape, 
Bikma okkrie gitok chi ringna skoba, 
Be-en sal kame kni nanggreng kon-eba. 


1 



JATTANGKO RIPINGKUNA 


Brak, gitotan salo katchi nangtingoba jao, 

Nokmaniko rasamsoe, bikmana godomaka, 

Indioba dao chaa misi danga saljong umango, 

On pilskana groko sokjok somoi uamangna. 

Duk chakgipana dukni kri manani, 

Dapak wil wilate walku tongmikgen, 

Duk chakgijana aratani kri bebuari, 

Jakari j2ikchom kokari koksronggen. 

Wase besa kae, mikgil janggop pingiparang, 

Niwakari dongaignok, jawani dapakana da-ode uamang, 
Sikpaoba dapak wilwilaltna, bimchipan’ griode, 
Bimungnasan gamaiode ong-aigen beburara uade. 

Waldu ra-e walchakgipana kingking sale cha-bakgipana. 
Mi bijime katnapa bakkandie bak man-paa, 

Rea ramatango danga abaku nikrie, 

Reo jaku tang-a, gamo aba nika uni. 

Pringo mitmat attamo, chitchat guri dinoba, 

Kamtangko bonatna, a-palchi ongkatangjok rataina. 
Pakkre gitote mi jamo suakatjok antangna 
Daksamsojok wachini somoio mikna uripjana gita. 

V 

JAIIANCiKO RIPINCJKIJNA 


3. KUNAN SRIE JAKNAN MITCHIA 


Nina ino misilgni, aganna ino donmitapani, 

Rongsa chion dobima, saksa baon mechikma. 

Sokme ajak bote japing dena sika, 

Parakjawa me chikma, sokko dine de bi sa gipake. 

Ongkatanga nokonide, bisako ch2ikkolo done, 

Rama rena kisang nongnengjaku gae. 

Sal namchiktang gitan, mikkang bimang sametra gitan, 
Ma sijawa changsa nik2iri bi sa donga gitan. 

Reangpiljokode setang nokkolna gipin biapchi, 

Sokme apal wate, japing meram ramangjok. 

Scngki tettaie, gana engtaijok daobatai, 

Segipani rebajana kingking ake chataijok jawaming seke 
dongtaijok. 

Agilsako andalsikmiting, achak matcha chikmiting! 
Singkam gae doga oe, dilatbajok measa imomiting, 
Nokgil gae, singkam teke rebajok sengpilosa, 

Setanga kamtangchisa, paksade gitchak paksade 
gisimosaha. 

4. OD OBIMA! 

Pring attam chotchangja, dobimani rorota, 

Bi sadrangko watbrake bachi re a indita? 
Gingmattangan chingde anpiljok, 

Jasi biman gonggengangpiljok. 

Knaaton gisikako, dobipani kurangko, 

Nokscim okgil bonchangja, nangni rorotako. 
Kisang balwa ringchakpilesa, 

Mikkaing dobipako nichaksoesa. 

Bisatangkon ma- watgijan, sametra rotiaie, 
Ongkatangjok daobatai, grang dokponge. 
Janggilate katmana, nokgipade nang’ bewalna, 
Mikkimite chakmana, ninaamjae antang mikgronna. 

Jao roong kante kaomangba, 

Oko talak keomeingba, 

Gitokmao majoangtaijok, 

Srebako dolbale katangtaijok. 



5. NIROKE KAM KA BO 

Matnangako manjana, kabo knaa bimchipe. 
Game sue chaoba, aged so-ariode, 

Koe ringna inoba, chian a*dubekkarijok, 
Gipinni cho-choako cha*ode okanaman-jajok. 

.lATlANGKO RIIMNC.KUNA 


Gama gri jamo mi gapatode, 

Kumonga gri kam bimchipode, 

Grongtangan nanggen, jachingtangan bugen, 

Jamanode jeikari jakchome kokari koksronggen. 

Jakchi jakjipako gale, mikchi mikkemako wate, 

Alabok gita sutetgija, amak gita rengkokgija, 

Onggaltango chatingjana, krongtango chagakjana, 

Esal bitolko chitchengbo, ambol jabakko gatbo. 

Dokimil paa gita, grang sepa gita, 

Doreng agampa maldapoba, guang nengra chae chikoba, 
Do-ma meraako watode, rengsi sikako okode, 

Acliik jatni mikkimde niksengjawa nangkode. 

Hngatangkon bongija, palgipinko engdape, 

Sakgipinni dama dokana chrok mesae. 

Human mikoja , amakan rebajajok, 

Ja-mande jaksil dokgoke kotip pookjok. 

Rasong, rasong agangen abachcngode, 

Kabe akol tuanga gita mea rimbanga git^, 

Jonga kisiko angke kol mittipe, 

Ja-mande kaksi su-pekjok pekma sin-jete. 



JAITANCiKO RIIMNGKUNA 


6. on EL SOMOI ON F^NGA 


O mande nang ni damben’ sal somoimiting, 

Bika adram bejana, mikchi chiwaiingjana, 
Dimaknanggimin, anggal ba*giminko talatbo; 

Taribo katongni bilrangko Gitelna gital gisikko. 

Sian’ a kongko re o, ong genoba na a pap wario, 

Dukni jagringr 2 ing, nangko simdapo, 

Sal somoi dingtangjok, gital chasong ong-jok, 

Nipilate kamko kana, naa daon nanggnok. 

Sosojengjeng samtangtangchin knatokengjok, 
Biltangtangna sekseke dakgriktokengjok, 

Kenchipcliipe janggi tangna, nanganin gapaha: 

Sason gri mitam brangangtokaha. 

Kaksi su-pekjana, pekma sinjeldapjana, 

Kaja nie jasku tem-e, Isolo bi-ritingbo, 

An tang dosiko jong aki sikjana, ang ke kolmitdapnabc, 
Gisik gital atchie, Isolna ronggrip maribo. 

Adamomin sia iiapaha, an ching mandeo, 

Dim-pengaha papni dogachi sakprakprakon. 

Maikai na a iokna man gen iako i rIj !Cl L)v> , 

Rc l>aciil>a Jisuna sichakalia, chis' 'lo an c; ‘i' ■ i :;a. 

JATI ANCiKO RIPINCJKDNA 


Sal somoi manchinabe,on enga da-on Gilelde somoi, 
Gisik do-mesale, mikgronko mikasale kalnapo Jisuchi, 
Do-ma merac angsi marie gitokmako majoc gal bo 
Achak wa-tok krujana, sal man-on namako dakbo. 


7. ONG- ATAHA 

Angsi marie kam ka-china Isol an-tangna 
Nachil mikgronko ong-ataha knatime nichina 
Kuchil gingtingko ongatjok rangsite ku agana, 

Indioba mesokjawama na-a chin a-sakni mandena? 

O ja-a-jak! bimchipjavvamana-a Isolni a-bana? 

O nachil! knajama na*a nagok cheingesa? 

O mikron! nikjama niatpana Isolni a-bachiko? 

O ku chil! ku-ma changama, aganprakna Isolni kaltako. 

Mingsa kamko Isolna chin mesokjokon, 

An-senga gisik bimchipoa Isolni dakgiminrang. 

Dongnabe boda dake, O gisik senggiparang, 

Mesokatbo cliinko agilsakona nang’ atchie revbaaniko. 

Indinde dakramaijawachim O Apa naa? 

Ong-atiokchim maibako niksamsoe an*tangnakam ka-cliina. 
Indioba agilsakni manderangbano tusienga? 
Jong-motpuna, kinmarokna, onama an-tangko? 

.lAI lANGkO RIPINGKUNA 


Chonchoiigipa sumal aro joongan bimchipode, 
Doburiingaii knatoa gitko ringringe kasrokatode, 
Kusiniko one uarangan dakgipako mitelengode, 

Mande onge, gisik bambame ringringna changjama naade? 

Balenggipabibalnan Isol kasaode, 

Bilenggipa dodrangna uan alduengode, 

Mande ong e gamchatachim, urangna na ade, 

Gisik domesale, nachil knaate, kabo daon asako binichipe. 

8. SIN KARINAGOGATA 

Akaweon rona ansengtabaijok, 

Apal mirang simdike oknangbajok. 

Dimbil bipang rimite bijimbataiaha, 

Gamgiparang geatangko biteatna chiru agataha. 

Abani akaru, gominda minbaaha, 

Matrurungrang chana asesamo malubaalia. 

Narang komilarang minbana gitchakbaalia. 

Apaloni chirang tipchange rankrekaha. 

Chibimani rikramrango grit kasi chabajok; 

Nitoriri anchengo jong-dol nok riktaignok, 

Angkil bibalrangko bijaiang dimtaijok, 

Chikong, wari aro chicholrangba rekangjok 

JAl lANGKU RIPINUKIINA 


Bolsal sodako do tileng korkor doktaignok. 
Guepango dobretrang biapna seksekjok, 

Asarini etchaluknmg amiteko nape chaklaijok, 
Ang-ke akol ningtue bitbana abachengjok. 

Ruat nade gane, mika bitchi ringe bimchipgiparang, 
Ge atangni bitena nisengsoc a na kangkaiekagiparang, 
Okipu rama rea gita, gegiminko bimaalna rikginok, 
Jiksisa kni sorime gandil gatetrimgnok. 


9. A CHIK 

y\*cliik inon inlo^u nina nion nitoa; 

C'hisam dokime gita, aning rongsore gita. 

Dee mesokatpabo, sale pinikatpabo; 

N i ke katchapachi na, j awan j atrangnangkoba. 

Singatode agangema? Talate naa antangko, 

A-chi banichikopgija, jaksi suchokchokgija. 

Mingbaenga chasongni chasongjechakjawa jatni rasong’, 
A ba rama rongsata, chikorama chinanga, 

Mitelna kiaoba nang’ mikkang chijimana, 

Ongatbo naa jatko de-dona, 

botgong inalgitcliak gita, gisik do-mesai gita 

JATTANGKO RIPINGKGNA 


Toatode sokgenma saoba? Nang" nitoan gunkosa, 
Janggilchiba ninijok, kni kasot dimrimjok. 

Nang’ mikkang salgra chongmotanan, 

Bimang moepa chongmotan, 

Miknianan mikchaa, agananan kasara. 

Mikkangnia chijimanan, kni kasot dimrimanan, 
Mikron nian dingtangjok, ja*ku ga-an de*jajok. 

10. SILBEJOK ME CHIK! 

Silbejok mechik naa bachinasa, 

Nikgrikaijok nang ko cinema actress gilasa. 
Mikkang nian chimujimjim, 

Kni kasot dimrimrim. 

Nichakobaamrikjajok nang’ bimangko, 

Saljatchin’ sal gitateng brapangpilako. 

Kranikama na*a indaka gandingko. 

Ok nae gandil nike nongnenge reako 

Nisona pajaenba da*nang mamntcjngdc, 
Dongnuengjok ontisaniang mitin^iko anre 
Kni moj impil esa ki sang nangnengpi J esa , 
Re*pakanga antangde nikja dakesa. 

lA'I lANGKC^ RIPINCikl'NA 


Ma-sijama na ade dakniandan” gamchaUiko, 
Mainasa ja rika jawan' ganding cliindingko. 
Gilja-adi re amaia mingjajokma na a? 
Kranikbatama angiltangko mesokiia rciia? 

Chanchia gisiktango, naa anlangko, 

Indaka kamrangchisa m^ul•gen panic silako. 
Bebe gita panic silako na a man gcnoba, 
Sokjawa gisikde makkre mikkangkoba. 

Silbeoba nang’ bimang, jawagipin gila, 

Bigil angild ikchari radaldal gila. 

Bimang angil mangmangkosan silalaigijik 
1 ikkelbo nitoatnanang' bewalkoba. 


ll.SANDITAIKUBO 

De o salna soka, pino a na gipa, 

Dapak wilwilate pilakchin walku longmikala, 
Bimang dorimit gilanragong bol bijak gitan, 
Silde silbebeachimkamcholon simclii soa. 


Chanchia nabajok ang’ gisiko bigii bikgil. 

Do do giUin bidaling, rua gitan penaring niloa nomil. 

I jo bok y)aga kanagachim, achak wa tok krugnokchim, 
-leu basalc naljokaljok ang’ripengiaru . 

Gisiktango bambaria nabajok nitogipa nomilde, 

Kam cholon namrongjama, deo salna sokgipade? 
Kisang balwa ringchakesEi, mikkang mande nichakania? 
Japing dena sikesa, sokme ajak botama? 

Nikrongaba bangbatakon, silana mikboke ragipako, 
Meli nangrimgija, nokdang hai kajia nangako. 

Jikgipakon geetna amgija, babilsio inan indoako, 
Segipakok ningo done, jiktang sasason mariako. 

g : 


12. ANG’ ATCHU AGANA 

Silsilgipa, nitogipa nomilkokagana ang' atchu, 

Silakode chajawa uade donok wagam gri mecliik gisik gri, 
Indioba gun gnanggipa mechikosa, etalaba bebe ine agana, 
Dama bangsi sike jakpa doke okamatna angba ua nomiiko 
sandie. 

Gipinni chochoako chaode okanan manja, 

Jawani meseng chaana ku*chi mitapna nangja, 

Grongao chadikatgija ga*akatjana mangsako, 

An tangna Isolni namnikako sandie jora ra c adil milugrikbo. 

Ja*ping ringchi gita naate gangipadc, 

Imbanggiko sike gongbimako dokgipade, 

Ja'chingtangan mata, gangchingtangan bu*a, 

Jakjakripgija, mikchi mikkemgija, watbo inosa ua nomiiko. 

JATlANCiKO RIPlNCiKUNA 


Kaan gudu chabagen, chume ragu pekgen naa jamande, 
Jangwa kisiko jumang matpu puchengbo naade, 

Kakse supekjana, pakma sinjetjana antangko ninibo 
Mecbikara uasan ongja gipinko sandibo. 

Jaman jawil agan-mitakjana, name nibo jagitotgen, 
Knitoman cbingdea, jasi bimaan gonggea. 

Tangka-sona jakcbom dikrimitanan mikboknabe, 

Gisik domesale kusi ku-patie racbengbo antangko agane. 

☆ 

1 3. WACHI RA CHAKA 

Wacbikari sokbaengjok, 

Cbiring cliibisikoni dalbana a-bacbengjok. 

Apalrango bengbongrang, bongoe mikobajok, 

Bumngni sambolrang, bijak gital nakatbajok. 

Do-burungrang bolkolo, bitip ra-e bi-sa bagnok, 

A-kaweni manderang,bikmatangna a-pal gamgnok. 
Tebrong tegatcbu bite minsrue rurongbaaba, 

Burungni wa kantarang, chi nape sopongaha. 

Ramarango cbipu a-ning nabajok, 

Jong-memaangkilgrimo bilwenwene ba-taibajok, 
Chenggari nonoriko okamjawahajok, 

Jongd-ol anchengo bitgipa, ba-ra gital gangnok. 

JATTANGKO RIPINCiKUNA 


Napatchi nabutirang chibimaoni katbajok bitchina apalchi, 
Allaiingrang bengblok pilna abachengani, 

Ramarango a-dubek ong-katbataiaha, 

Jajong aski teng-a grikjangjang nabaaha. 

Abani ge-gimin sam-bolrang bite ongkatbajok, 
Ramasamo ru-at gol-genge nabajok, 

Matchurang ong-katna a-bachengbataiaha., 

Me-rakurang ku-simang dike nakatbataiaha. 

An-sengriri an-chengni moilako chi salpakangaha, 
A'dramrango maslenggakongebitchi chi-taiaha, 

Guerangni bijako do-chok nok riktaibajok, 

Balwa mikka ongropdape ga-akataijok. 


14. GANDO MAKKAL 

A-chiknan kia kra, bilakgipa wa-sagipasa; 

Gando salwene ku-dingana kini simmile dingdingana, 
Ka-rak wa-sagipasa, tilta wa-rikeo bichrit kaako, 
E>o-reng agompa gita dinggrikna chrik watana j imachiko. 

E)are riking malgipa, songdu ga-timtimgipaba, 

Ehing sku dingate chasongsku kenatesa, 

Unbaksan bil togrike dakgrikao cheakon, 

Mingana A-chikkrangde Challang ba Matgrik ukon. 

Dongkuode kadonggipa aro sakgipin matgrik, 
Chrikwatatako rachakenba kuatskaatjok. 

Matcha salarain gita, toka bijari gita, 

Ma-gandako ganama, nogandako chinama, liir hir? 

Makkal redingpa-eni makalsamakkal ragne, 
Miknagengchi nitatgrike, bilkimchi marie, 

Ronggrim bilate, echam galatskaaha, 

Saengana chiopgenma, attaana stapgenma? 

Matgrikna maatesa mikkangrangaii matcha mikkang 
mikkang, 

Bil-jak rakchamiting , kni matdram pemiting, 
Doreng atturi gita, krom garingrangate, 

Ganchi de-biljoate chrikwatjokjinmachi nie. 

Bilakgipa wa-sagipakosa kilkot degrikate, 

Ruram roe salgipa, sireng gisik watgipakosa, 

A song do reng gakasie ongropao chelchakgipako, 
Seokenba ra angana matgrik ine dillangkan Achik 
a-songko. 



JATrANGKO RIPINCiKlJNA 


15.ANGNIAMBI 

Bima boolna sijok, bitchi nasi-nabakjok, 

O danang ang’ ambi buchuma! 

Bika adiam beari, mikchi chiwaringaijok, 
Janggitangna skime re-ataijok, salrangko antangna. 

Chi basing de-ako, am-bol jabak gatako, 

Danang ka-oksienggen babilsio medik dikra chanako. 
Nomil panten’ salniko, mesa-ansenge roako, 

Danang chanchiatenggen kni rama kenako. 

Gitding bol dotdalgipako nigitoangengjok, 

Wanok dongdalgipako redulangengjok, 

Goldik su-kangkangari, salko re-ataiaha. 

Sudrangna ka-pakari, mikkang bimang sikrepaha. 

Beenchia an-titaka, bimangchia an-mesaka, 

Bila jaka sokpajae, nitatari gisiko chanchie, 

Dongna nangaijok su-drangko ge-etesa, 

Mora ki-sang ma-gapate, gol-dik ge-sa rabite. 

Kni gisim dingsako, nikna sikon manaha, 

Bigil an-gil sikrepan, e-sal gisi gitasa. 

Wagam kitman grijok, kan-gkarean gomangjok, 
Chame ambi bola gipie, chasong sku napaha. 



JATI'ANGKCI RIPINGKIINA 


16. OANG’ATCHIRAM 

Mikrakbaon ang’ pringo, 

Knaatjok knatoan kurangko, 

Knaatengachim ang’ jumang gitasa, 

Indioba mikrakbaode ong-jok agitalsa. 

Knatoriri knatoan ku-ranchi ringringe, 

Ansaoata dorang a-songko mikoe, 

Pring seng-a, seng-srapkujaon, 

Mikoatjok angni chakatsrapkujaon. 

Asong-chiga chonbeoba, 

Rona dongna dongtojaoba, 

Ansaoata asongkode do-o matni kurangchi 
Knaronga knatoan’ kurangko a-brin’ kosakchi. 

Gisiko bikila ninigipa brin’ bolgrimrangna, 
Ka-srokata, do-o matni ku-rangna, 
Ong-genobachonbegipachiga agilsako, 

Indioba ong-a angna ian an-sengbatani katango. 

Gri gipin angna a-gilsako, atchiram song nang-gita, 
Nikaia gamchatbate songtangni gamkosa, 

Do-o matni dongramana sinti do-pilgima gita, 
Mikchi mene sinti man-a ang’ gisikba urang gita 

lAlIANGKO RIPINGNKUNA 


Ma marikit nitoe bala, danang burung'’ sam-bolraiig, 
Wachi-arak similbaa, uarangni bibalrang. 

Nomil dakmanda rong dingtang dingtang china gila, 
Kraa magape gana danang antangtang beenna. 

Salni dingan brapbrap, anggal kamoba, 

Reo rama jawa dakna kenoba, 

Songdongaigen songtangode jebadak, 

A-rikate bobilko Makkre Kolchipak. 


17. DUK! 

Dkuk! Duk! ineagantokapilakmandean, 

Donangjok dukko a-sakna ambi-atchuan. 

Chakbo su-drang nasongba, a-sako chinggitan, 

Re-ataijok salkode, salsa batbat duk mikchin gripdape. 

Salgioni toktak ga-akenggipa itiikka bichiko niesa, 
Sanapenbatingtotama, ang’ tnikronni mikchia. 

Janggi tangna a-gilsako, on-gropjok chingo na-asa, O duk! 
Man-jawahama am-beoba, asako ang’ gisikna suk? 

Ama, Apa galchipjokma, ka-saninggija angkoa, 

Mikchi jingjang, sintimanaang’ gisiko! 

Pring seng-o, do-krun’ kru kru sko choknoka gita, 

Sko songgoke sinti do-pilgima, ang’ gisikba ugita. 

J \1 TANOKO RlPlNCikUNA 


Balwa boldak pc gipa. baldape stil minokgipaonjetapjokma? 
Ang' mikuriko ang" salakimko saoba den aliania? 

Anma jrimjrim, sko tingtingsabaang'angilna 
Gisik bambamari asako ongripgipa duk mikchina. 

Dongjaoba kasagipa angna ia asako, 

Dongkuenga saksa ontaigen angna Uan sukko. 

Bebegipa jaksramgipa, O naasan ang’ janggi tangao, 

On bo Gitel mingsa cholko pangchakna ia a sako. 



18. AMAN’A KING 

Chigitchoa maljorenga, O angni gisik! 

Gitok rano ringna ska chiringni chibisik. 

Jokbaenga ka sinjrim dake Diking' "bisik, 

Changsa ringo ringna ska, ringangkiina gitik. 

Aman’ aking abri riting, 

Ninanitoa dare Mekamkit chiring, 

Rting dake apsan joka Chitompani chiring, 

Gijang chio nangdimea, Koksibima chiring. 

Dongachim asongni sambao bimung Champengram, 
Kentokachim skangode uko rena-donan, 
Agankukan jamanoba chasongna uako, 

Mitelangku krengangku aman’ a jaiko. 

JAITANGKO RIPINC3NKUNA 


Mingsinga abri, donga Makkre akol. 

Saksan re-na kensikpila, banga matcha mapil akol. 
Immaru abri, atimbore nina nitoriri, 

Aiao da-nang, chanchiata gisiko ka- srisri ! 


Malchapara, Salbari gisepgriko donga a-bri Bansali, 
Bajar anti re-baoba dongna man-ja nang-ko nidoagri, 
Doreng bilsokgijachi, anga songreangoba, 
Sintiatman-aang" gisikGijang, Dilsing chibimao auako. 

